CELEX: 52013DP0249
Language: el
Date: 2013-06-12 00:00:00
Title: Απόφαση του Ευρωπαϊκού Κοινοβουλίου της 12ης Ιουνίου 2013 για την έγκριση του διορισμού του Neven Mimica ως νέου μέλους της Επιτροπής (2013/0806(NLE))

19.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/199
            
         P7_TA(2013)0249
   Ορισμός του μέλους της Ευρωπαϊκής Επιτροπής
   Απόφαση του Ευρωπαϊκού Κοινοβουλίου της 12ης Ιουνίου 2013 για την έγκριση του διορισμού του Neven Mimica ως νέου μέλους της Επιτροπής (2013/0806(NLE))
   (2016/C 065/35)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη την πράξη προσχώρησης της Κροατίας και ιδίως το άρθρο 21 παράγραφος 1,
            
         
               —
            
            
               έχοντας υπόψη την πρόταση που υπέβαλε η κυβέρνηση της Κροατίας στις 25 Απριλίου 2013, ενόψει του διορισμού του Neven Mimica ως μέλους της Επιτροπής,
            
         
               —
            
            
               έχοντας υπόψη την επιστολή του Συμβουλίου της 2ας Μαΐου 2013 με την οποία το Συμβούλιο κάλεσε το Κοινοβούλιο να γνωμοδοτήσει σχετικά με την απόφαση, η οποία θα πρέπει να ληφθεί κατόπιν κοινής συμφωνίας με τον Πρόεδρο της Επιτροπής, για το διορισμό του Neven Mimica ως μέλους της Επιτροπής,
            
         
               —
            
            
               έχοντας υπόψη την πραγματοποιηθείσα στις 4 Ιουνίου 2013 ακρόαση του Neven Mimica ενώπιον της επιτροπής Εσωτερικής Αγοράς και Προστασίας των Καταναλωτών σε συνεργασία με την επιτροπή Περιβάλλοντος, Δημόσιας Υγείας και Ασφάλειας των Τροφίμων και τη δήλωση αξιολόγησης που συνέταξαν οι εν λόγω επιτροπές κατόπιν της ακρόασης αυτής,
            
         
               —
            
            
               έχοντας υπόψη το άρθρο 106 και το παράρτημα XVII του Κανονισμού του,
            
         
            
               1.
            
            
               εγκρίνει τον διορισμό του Neven Mimica ως μέλος της Επιτροπής για το υπόλοιπο της θητείας της τρέχουσας Επιτροπής, ήτοι μέχρι τις 31 Οκτωβρίου 2014,
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή και στις κυβερνήσεις και τα κοινοβούλια των κρατών μελών και στη Δημοκρατία της Κροατίας.